**Lærerens ark**

* **Modulplan**

|  |  |  |
| --- | --- | --- |
| **Punkt** | **Indhold** | **Materiale** |
| 1 | Undersøgelses- og refleksionsspørgsmål fra lektien   * Fælles opsamling på lektien i plenum | PPT: Préparation de la séance plénière – slide 2 |
| 2 | Lovforslaget   * Snak i de politiske grupperinger * Opsamling i plenum | Lektie: Proposition de la Commission européenne de soutenir la production de munitions  + PPT: slide 3 |
| 3 | Gruppearbejde: Préparation de la séance plénière | Arbejdsark: Préparation de la séance plénière  + PPT: slide 4 |

* **Undersøgelses- og refleksionsspørgsmål fra lektien**

Ideen med denne aktivitet er at gennemgå undersøgelses- og refleksionsspørgsmålene fra lektien i plenum for at sikre en fælles forståelse af arbejdet med modul 7 og 8.

* Hvilken magt har Europa-Parlamentet i forhold til de beslutninger, der bliver truffet i EU?
* Hvad er en plenarforsamling i Europa-Parlamentet? (*séance plénière)*
* **Lovforslaget**

Ideen med denne aktivitet er at give eleverne mulighed for at tale forslaget og de mulige ændringsforslag igennem i deres grupper (de politiske grupperinger fra modul 6) og derefter følge op i plenum for at sikre, at alle har den samme forståelse af lovforslaget.

* **Gruppearbejde: Préparation de la séance plénière**

Denne aktivitet er selve forberedelsesarbejdet til plenarforsamlingen i modul 8. Eleverne arbejder i deres grupper (de politiske grupperinger fra modul 6) og skal tage stilling til lovforslaget og de mulige ændringsforslag ud fra det de ved om deres egen politiske grupperings holdninger. De skal altså trække på deres viden om politiske partier, politiske grupperinger og politiske skillelinjer fra modul 5 og 6. Lovforslaget er delvist autentisk, og ændringsforslagene er fiktive men inspireret af autentiske dynamikker og holdninger i EU. Lovforslaget er udgangspunktet, og ændringsforslagene kan erstatte eller supplere sætninger fra lovforslaget. Strukturen på den opgave, der bliver stillet til eleverne i denne aktivitet, svarer til den måde, plenarforsamlingen er sekvenseret på i modul 8. Alle sætninger skrives og siges på fransk og ’simultantolkes’ derefter til dansk:

|  |  |
| --- | --- |
| **Runde** | **Aktivitet** |
| 1 | Hver gruppe holder en kort åbningstale på fransk om deres politiske gruppering (3 sætninger) |
| 2 | Hver gruppe siger 1 positiv ting + 1 negativ ting om selve lovforslaget (2 sætninger) |
| 3 | Hver gruppe siger 1 argument for eller imod ændringsforslag 1 (1 sætning) + afstemning |
| 4 | Hver gruppe siger 1 argument for eller imod ændringsforslag 2 (1 sætning) + afstemning |
| 5 | Hver gruppe siger 1 argument for eller imod ændringsforslag 3 (1 sætning) + afstemning |
| 6 | Hver gruppe siger 1 argument for eller imod ændringsforslag 4 (1 sætning) + afstemning |
| 7 | Hver gruppe siger 1 argument for eller imod ændringsforslag 5 (1 sætning) + afstemning |
| 8 | Hver gruppe siger 1 argument for eller imod ændringsforslag 6 (1 sætning) + afstemning |
| 9 | Hver gruppe siger 1 argument for eller imod ændringsforslag 7 (1 sætning) + afstemning |
| 10 | Hver gruppe siger 1 argument for eller imod ændringsforslag 8 (1 sætning) + afstemning |
| 11 | Opsamling: det endelige lovforslag inklusive eventuelle vedtagne ændringsforslag |

**Om simultantolkningen:**

Vi foreslår, at eleverne skiftes til at være den, der læser en sætning op på fransk og den, der ’tolker’. Vi foreslår, at man som underviser faciliterer ’simultantolkningen’ på en af følgende måder:

1. Når eleverne har formuleret en sætning på fransk, oversætter de hele sætningen til dansk.

* Eksempel med ’simultantolkning’ gruppe 1, runde 1: elev X læser en sætning op på fransk, elev Y læser samme sætning op på dansk.
* Eksempel med ’simultantolkning’ gruppe 1, runde 2: elev Y læser en sætning op på fransk, elev X læser samme sætning op på dansk.

1. Når eleverne har formuleret en sætning på fransk, udvælger de 1-2 ord fra sætningen til en gloseliste.

* Eksempel med ’simultantolkning’ gruppe 1, runde 1: elev X læser en sætning op på fransk, elev Y simultantolker med hjælp fra gloselisten
* Eksempel med ’simultantolkning’ gruppe 1, runde 2: elev Y læser en sætning op på fransk, elev X simultantolker med hjælp fra gloselisten

**Ændringsforslag/amendements:**

Nedenstående er en oversigt over de ændringsforslag, eleverne får udleveret og skal formulere argumenter for eller imod. I modsætning til elevernes oversigt giver nedenstående tabel også et overblik over, hvilke grupper, der kunne være for eller imod et givet ændringsforslag. Det er tænkt som en hjælp til underviseren i forhold til at understøtte elevernes arbejde, hvis de synes, ændringsforslagene er svære at navigere i.

|  |  |  |  |
| --- | --- | --- | --- |
|  | **Amendement** | **For** | **Imod** |
| 1 | 500 millions d’euros ne suffisent pas. Il faut 1 milliard d’euros ou plus. | * EPP * ECR * Renew? | * GUE/NGL * Greens/EFA * ID |
| 2 | 500 millions d'euros, c'est trop. Il faut 250 millions d'euros ou moins. | * Greens/EFA * GUE/NGL * ID | * Renew * EPP * ECR |
| 3 | L'argent du fonds peut être utilisé pour produire des armes nucléaires, chimiques et biologiques. | Ingen |  |
| 4 | L’argent ne peut être utilisé que pour des munitions sol-sol, des munitions d’artillerie et des missiles. | * Greens/EFA * S&D? | * ECR * EPP |
| 5 | Les entreprises d’armement de l’UE qui ne respectent pas les conventions collectives ne peuvent pas recevoir l’argent du fonds. | * GUE/NGL? * Greens/EFA? * S&D | * Renew? * EPP * ECR |
| 6 | Puisque l’argent public est utilisé pour le fonds, l’impôt sur l’industrie de l’armement doit augmenter de 8% | * GUE/NGL * Greens/EFA | * Renew? * EPP * ECR |
| 7 | Pour recevoir de l'argent du fonds, un État membre doit montrer sa volonté de mettre en œuvre des réformes économiques libérales et faire preuve de discipline budgétaire par rapport au budget public. | * Renew? * EPP | * GUE/NGL * Greens/EFA |
| 8 | Un État membre doit être en mesure de démontrer qu'il respecte les valeurs communes de l'UE (définies à l'article 2 du traité sur l'Union européenne) pour pouvoir recevoir de l'argent du fonds. | * GUE/NGL * Greens/EFA * S&D * Renew | * ECR * ID |